pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯมอบเงินช่วยเหลือชาวสวนยางภาคตะวันออก ตามโครงการสร้างความเข้มแข็งให้แก่เกษตรกรชาวสวนยาง
วันจันทร์ที่ 7 มกราคม 2562
รัฐมนตรีเกษตรฯมอบเงินช่วยเหลือชาวสวนยางภาคตะวันออก ตามโครงการสร้างความเข้มแข็งให้แก่เกษตรกรชาวสวนยาง
รัฐมนตรีเกษตรฯมอบเงินช่วยเหลือชาวสวนยางภาคตะวันออก ตามโครงการสร้างความเข้มแข็งให้แก่เกษตรกรชาวสวนยาง พร้อมเดินหน้าทําถนนพาราซอยด์ซีเมนต์อีก 80,000 กิโลเมตร และส่งเสริมเกษตรกรปรับเปลี่ยนไปปลูกพืชเศรษฐกิจอื่นๆ เพื่อเพิ่มรายได้อย่างมั่นคง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานมอบเงินช่วยเหลือชาวสวนยางภาคตะวันออก ในโครงการสร้างความเข้มแข็งให้แก่เกษตรกรชาวสวนยาง ณ ที่ว่าการอําเภอนายายอาม จังหวัดจันทบุรี ว่า กระทรวงเกษตรและสหกรณ์ติดตามสถานการณ์การตลาด และราคายางอย่างใกล้ชิด รวมทั้งได้ออกมาตรการแก้ไขปัญหาราคายางตกต่ํามาเป็นระยะ โดยรัฐบาลมีนโยบายและมาตรการแก้ไขปัญหาทั้งในระยะเร่งด่วน ระยะกลาง และระยะยาว รวมถึงโครงการสร้างความเข้มแข็งให้แก่เกษตรกรชาวสวนยาง ที่มุ่งหวังช่วยบรรเทาความเดือดร้อนให้แก่เกษตรกรชาวสวนยางในระยะเร่งด่วน ในช่วงที่ราคายางส่งผลต่อการดําเนินชีวิตของเกษตรกรชาวสวนยาง และคนกรีดยางเพื่อสนับสนุนเพิ่มประสิทธิภาพการผลิตของเกษตรกรชาวสวนยาง และช่วยเหลือค่าครองชีพคนกรีดยาง อีกทั้งเป็นขวัญกําลังใจให้สามารถร่วมมือกันพัฒนาคุณภาพยาง และยกระดับราคาให้เป็นไปตามที่ทุกคนคาดหวัง
"การมอบเงินช่วยเหลือเกษตรกรชาวสวนยางภาคตะวันออก ในโครงการสร้างความเข้มแข็งให้แก่เกษตรกรชาวสวนยาง รายละ 1,800 บาท/ไร่ รายละไม่เกิน 15 ไร่ เป็นไปตามนโยบายของรัฐบาลที่ต้องการบรรเทาความเดือดร้อนของเกษตรกรชาวสวนยางในระยะเร่งด่วน โดยเงิน 1,800 บาท ดังกล่าว แบ่งเป็น 1,100 บาทให้แก่เจ้าของสวน และ 700 บาท สําหรับการจ้างแรงงาน ซึ่งเงินจํานวนนี้ได้ทยอยมอบให้แก่เกษตรกรชาวสวนยางทั่วประเทศที่ได้ลงทะเบียนไว้กับการยางแห่งประเทศไทย โดยสามารถไปติดต่อขอรับการช่วยเหลือได้ที่สํานักงานการยางฯ ของแต่ละจังหวัดที่ได้ลงทะเบียนไว้ นอกจากนี้ กระทรวงเกษตรฯ ยังเร่งดําเนินโครงการสร้างถนนพาราซอยด์ซีเมนต์ รวมทั้งสิ้น 80,000 กิโลเมตร คาดว่าจะใช้ยางพาราเป็นส่วนผสมทั้งสิ้นกว่า 9 แสน - 1 ล้านตัน ซึ่งจะเป็นการส่งเสริมการใช้ยางภายในประเทศได้อีกทางหนึ่ง ส่วนเกษตรกรชาวสวนยางที่ต้นยางมีอายุมากกว่า 25 ปี ได้สนับสนุนให้ปรับเปลี่ยนไปปลูกพืชอื่นที่ตลาดมีความต้องการ อาทิ โกโก้ มะพร้าวน้ําหอม หรือปลูกพืชล้มลุกแซมสวนยาง เพื่อเพิ่มรายได้และสร้างความมั่นคงในอาชีพนอกเหนือการทําสวนยางเพียงอย่างเดียวด้วย"
นอกจากนี้ กระทรวงเกษตรฯ ยังดําเนินโครงการต่างๆ ที่ส่งเสริมการปรับเปลี่ยนอาชีพ เพิ่มรายได้เสริมให้แก่เกษตรกร และสร้างเสถียรภาพราคายางพาราทั้งระบบ อาทิ โครงการสนับสนุนทุนหมุนเวียนให้ผู้ประกอบกิจการยางพารา หรือกลุ่มสหกรณ์ยางพารา การวางแนวทางในการพัฒนาภาคการเกษตร โดยเน้นการแก้ปัญหา 3 ด้าน ได้แก่ การลดต้นทุนการผลิต การให้ความรู้กับเกษตรกรทําเกษตรรูปแบบใหม่ ตลอดจนการมุ่งเน้นด้านการตลาด ไม่ว่าจะเป็นผลผลิต หรือการจัดจําหน่าย ซึ่งต้องให้ตลาดนําการผลิต เพื่อให้เกิดความสมดุลระหว่างอุปสงค์และอุปทาน โดยสนับสนุนให้เกิดการบูรณาการการทํางานร่วมกันระหว่างภาครัฐ ภาคเกษตรกรผู้ผลิต และภาคเอกชนผู้ค้า ทั้งนี้ เพื่อปฏิรูปภาคการเกษตรให้มีความมั่นคงสมกับที่เป็นรากฐานเศรษฐกิจของประเทศไทย.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-​เปิดงานสัมมนา “9 อุปนิสัยพอเพียง สู่ความสำเร็จที่ยั่งยืน”
วันพุธที่ 6 มิถุนายน 2561
​เปิดงานสัมมนา “9 อุปนิสัยพอเพียง สู่ความสําเร็จที่ยั่งยืน”
ปลัดกระทรวงอุตสาหกรรม เป็นประธานเปิดงานสัมมนา “9 อุปนิสัยพอเพียง สู่ความสําเร็จที่ยั่งยืน” ณ โรงแรมวินเซอร์ สวีทส์
วันนี้ (6 มิถุนายน 2561) นายพสุ โลหารชุน ปลัดกระทรวงอุตสาหกรรม เป็นประธานเปิดงานสัมมนา “9 อุปนิสัยพอเพียง สู่ความสําเร็จที่ยั่งยืน” จัดโดยสถาบันเพิ่มผลผลิตแห่งชาติ เพื่อเตรียมความพร้อมในการปรับเปลี่ยนภาคอุตสาหกรรมไทยสู่การเป็นผู้นําในอุตสาหกรรม 4.0 อย่างเข้มแข็งและยั่งยืน ด้วยการเสริมสร้างองค์ความรู้และทักษะที่จําเป็นแก่บุคลากร สําหรับเพิ่มผลิตภาพการผลิตด้วยนวัตกรรมควบคู่การน้อมนํา “หลักปรัชญาของเศรษฐกิจพอเพียง”ของพระบาทสมเด็จพระปรมินทรมหาภูมิพลอดุลยเดช มาปรับใช้ในการดําเนินธุรกิจ โดยมีผู้เข้าร่วมสัมมนาประกอบไปด้วยผู้ประกอบการ จํานวน 80 คน ณ โรงแรมวินเซอร์ สวีทส์
รัฐบาลไทย-ข่าวทำเนียบรัฐบาล-ผลการประชุม ก.ค.ศ. 4/2560
วันพฤหัสบดีที่ 23 มีนาคม 2560
ผลการประชุม ก.ค.ศ. 4/2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 4/2560 เมื่อวันพุธที่ 22 มีนาคม 2560
ณ ห้องประชุมสํานักงานคณะกรรมการการอาชีวศึกษาซึ่งเป็นการประชุมครั้งแรกของคณะกรรมการใน ก.ค.ศ.ชุดใหม่ ภายหลังหัวหน้าคณะรักษาความสงบแห่งชาติใช้มาตรา 44ออกคําสั่งที่16/2560เมื่อวันที่21มีนาคม2560 ให้กรรมการใน ก.ค.ศ. ชุดเก่าพ้นจากตําแหน่งโดยมีประเด็นสําคัญโดยสรุปดังนี้
●เห็นชอบตั้งกรรมการผู้ทรงคุณวุฒิใน ก.ค.ศ. จํานวน 3ราย
-นายอาวุธ วรรณวงศ์ เป็นกรรมการผู้ทรงคุณวุฒิด้านบริหารทรัพยากรบุคคล
-นางเบญจวรรณ สร่างนิทร เป็นกรรมการผู้ทรงคุณวุฒิด้านการศึกษา
-นายกิตติรัตน์ มังคละคีรี เป็นกรรมการผู้ทรงคุณวุฒิด้านกฎหมาย
●แต่งตั้งผู้ช่วยเลขานุการในก.ค.ศ. จํานวน 2 คน
-นายศรีชัย พระประชาธรรม รองเลขาธิการ ก.ค.ศ. เป็นผู้ช่วยเลขานุการ คนที่ 1
-นางสุปราณี นฤนาทนโรดม ผู้อํานวยการภารกิจนโยบายและระบบบริหารงานบุคคล เป็นผู้ช่วยเลขานุการ คนที่2
●อนุมัติให้การสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตําแหน่งครูผู้ช่วยสังกัดสํานักงานคณะกรรมการการศึกษาขั้นพื้นฐาน ครั้งที่ 1 ปี พ.ศ. 2560โดยที่ประชุมเห็นชอบให้ดําเนินการต่อไปตามหลักเกณฑ์และวิธีการที่ ก.ค.ศ. กําหนดไว้เดิม จนกว่าจะแล้วเสร็จซึ่งเป็นการปลดล็อคการปรับระบบการสอบแข่งขัน ที่อนาคตจะให้ส่วนกลางเป็นผู้จัดสอบภาค ก หรือความรู้ทั่วไปเช่นเดียวกับการสอบของ ก.พ. แต่ ก.ค.ศ.ยังคงมอบอํานาจให้คณะกรรมการศึกษาธิการจังหวัด (กศจ.) ดําเนินการแทนได้
●กําหนดคุณสมบัติ ลักษณะต้องห้าม หลักเกณฑ์และวิธีการได้มา และการพ้นจากตําแหน่งของประธานอนุกรรมการกรณีที่มิได้แต่งตั้งจากกรรมการใน ก.ค.ศ. และของอนุกรรมการผู้ทรงคุณวุฒิ และอนุกรรมการซึ่งเป็นข้าราชการครูและบุคลากรทางการศึกษา สังกัดกระทรวงศึกษาธิการ ใน อ.ก.ค.ศ. วิสามัญ พ.ศ. 2560
●ให้ความเห็นชอบให้การเลื่อนเงินเดือนข้าราชการครูและบุคลากรทางการศึกษาที่มีใบอนุญาตประกอบวิชาชีพ ประจําปีงบประมาณ พ.ศ.2560ครั้งที่หนึ่ง ครึ่งปีแรก ในวันที่ 1 เมษายน 2560 (ระยะเวลา ตั้งแต่วันที่ 1 ตุลาคม 2559 ถึง 31 มีนาคม 2560)โดยขอให้ดําเนินการตามกฎ ก.ค.ศ. ว่าด้วยการเลื่อนเงินเดือนของข้าราชการครูและบุคลากรทางการศึกษา พ.ศ. 2550 และกฎ ระเบียบ หลักเกณฑ์และวิธีการที่เกี่ยวข้องไปพลางก่อนซึ่งก็คือให้เลื่อนเงินเดือนครั้งนี้เป็นขั้นเงินเดือนเช่นเดิมไปพลางก่อนแต่การเลื่อนเงินเดือนครั้งต่อไปจะสอดคล้องกับระบบการเลื่อนเงินเดือนของข้าราชการอื่น ๆ คือ เลื่อนเป็นขั้นต่ําขั้นสูง หรือเลื่อนเป็นเปอร์เซ็นต์
ทั้งนี้นพ.ธีระเกียรติได้กล่าวในที่ประชุมด้วยว่า การปรับองค์ประกอบ ก.ค.ศ. โดยไม่มีผู้แทนครูนั้น ไม่ได้เกิดจากความขัดแย้งหรือเป็นศัตรูกับผู้แทนครู แต่เพื่อให้การบริหารงานมีประสิทธิภาพเป็นการดําเนินการต่อเนื่องตามคําสั่งคณะรักษาความสงบแห่งชาติ(คสช.) ที่มีมาก่อนหน้านี้ซึ่งที่ผ่านมาเมื่อ คสช. มีคําสั่งยกเลิก อ.ก.ค.ศ.เขตพื้นที่การศึกษาแล้ว ก็ต้องปรับปรุง ก.ค.ศ. ใหม่ให้สอดคล้องกัน โดยผู้แทนครูยังคงไปทําหน้าที่เป็น อ.ก.ค.ศ.วิสามัญชุดต่าง ๆ เพื่อกลั่นกรองงานเสนอมา นอกจากนี้ การปรับองค์ประกอบ ก.ค.ศ.ใหม่ก็เพื่อให้สามารถปรับแก้กฎระเบียบต่าง ๆ ได้ด้วยความรวดเร็ว เพื่อผลประโยชน์ของครูอย่างแท้จริง และเพื่อให้เกิดความคล่องตัวในการทํางานต่อคณะกรรมการศึกษาธิการจังหวัด (กศจ.) ซึ่งก็ได้มีการทําความเข้าใจกับผู้แทนครูแล้ว ส่วนที่เกรงว่าจะมีการเคลื่อนไหวของผู้แทนครูนั้น เชื่อมั่นว่าประเทศต้องเดินหน้าด้วยเหตุผลและกฎหมาย
รัฐบาลไทย-ข่าวทำเนียบรัฐบาล-"ยุติธรรม" เตรียมความพร้อมจัดทำแนวทางการบูรณาการงานยุติธรรมชุมชน ในพื้นที่จังหวัดชายแดนภาคใต้
วันอังคารที่ 27 มีนาคม 2561
"ยุติธรรม" เตรียมความพร้อมจัดทําแนวทางการบูรณาการงานยุติธรรมชุมชน ในพื้นที่จังหวัดชายแดนภาคใต้
นางกรรณิการ์ แสงทอง รองปลัดกระทรวงยุติธรรม เป็นประธานในพิธีเปิดการประชุมเชิงปฏิบัติการแลกเปลี่ยนความคิดเห็นประกอบการจัดทําร่างแนวทางการบูรณาการงานยุติธรรมชุมชนในพื้นที่จังหวัดชายแดนภาคใต้
ในวันจันทร์ที่ ๒๖ มีนาคม ๒๕๖๑ เวลา ๐๙.๐๐ น.
ณ โรงแรมบีพี แกรนด์ทาวเวอร์ อําเภอหาดใหญ่ จังหวัดสงขลา
นางกรรณิการ์ แสงทอง รองปลัดกระทรวงยุติธรรม
เป็นประธานในพิธีเปิดการประชุมเชิงปฏิบัติการแลกเปลี่ยนความคิดเห็น
ประกอบการจัดทําร่างแนวทางการบูรณาการงานยุติธรรมชุมชนในพื้นที่จังหวัดชายแดนภาคใต้
เพื่อเตรียมความพร้อมด้านข้อมูลและบุคลากรในการจัดทําแนวทางการบูรณาการงานยุติธรรมชุมชน
ในพื้นที่จังหวัดชายแดนภาคใต้ รวมทั้ง สร้างความเข้าใจแนวทางการบูรณาการฯ ให้แก่เจ้าหน้าที่ผู้ปฏิบัติงาน
ของสํานักงานยุติธรรมจังหวัดในพื้นที่ ศูนย์ยุติธรรมชุมชน และศูนย์อํานวยความเป็นธรรมรูปแบบต่างๆ
ทั้งในสังกัดกระทรวงยุติธรรมและหน่วยงานต่างๆ ที่เกี่ยวข้อง
เพื่อให้การดําเนินงานเป็นไปในทิศทางเดียวกันและมีประสิทธิภาพมากยิ่งขึ้น
โดยมีหัวหน้าส่วนราชการและเจ้าหน้าที่หน่วยงานในสังกัดกระทรวงยุติธรรม เข้าร่วมประชุม
รัฐบาลไทย-ข่าวทำเนียบรัฐบาล-‘รมช.วิวัฒน์ เยี่ยมชมโครงการพัฒนาพื้นที่ดินเค็มแบบบูรณาการ
วันพฤหัสบดีที่ 28 ธันวาคม 2560
‘รมช.วิวัฒน์ เยี่ยมชมโครงการพัฒนาพื้นที่ดินเค็มแบบบูรณาการ
‘รมช.วิวัฒน์ เยี่ยมชมโครงการพัฒนาพื้นที่ดินเค็มแบบบูรณาการในพื้นที่ลุ่มน้ําย่อย บ้านนาดี ต.พังงู อ.หนองหาน จ.อุดรธานี
ดร.วิวัฒน์ศัลยกําธรรัฐมนตรีช่วยว่าการกระทรวงเกษตรและสหกรณ์กล่าวภายหลังลงพื้นที่ติดตามรับทราบปัญหาดินเค็มณศูนย์เรียนรู้การพัฒนาและปรับปรุงพื้นที่ดินเค็มบ้านนาดีต.พังงูอ.หนองหานจ.อุดรธานีว่าจ.อุดรธานีมีเนื้อที่ทั้งหมดประมาณ7.33ล้านไร่สภาพพื้นที่ส่วนใหญ่เป็นพื้นที่ดอนมีเนื้อที่ประมาณ4.2ล้านไร่หรือร้อยละ61.77ของพื้นที่ทั้งจังหวัดปลูกพืชไร่เช่นอ้อยมันสําปะหลังและไม้ยืนต้นอาทิยางพารายูคาลิปตัสส่วนพื้นลุ่มส่วนใหญ่มีเนื้อที่ประมาณ1.5ล้านไร่หรือร้อยละ22.26ของพื้นที่ทั้งจังหวัดใช้ทํานาปลูกข้าวเป็นหลักและพื้นที่ที่มีความลาดชันมากยากต่อการทําการเกษตรมีเนื้อที่ประมาณ6.7แสนไร่หรือร้อยละ9.84ของพื้นที่ทั้งจังหวัดอีกทั้งยังขาดแคลนแหล่งน้ําจืดในการทําการเกษตรเป็นอย่างมาก
สําหรับดินเค็มในจ.อุดรธานีมีประมาณ1.7ล้านไร่โดยแบ่งเป็นบริเวณที่พบคราบเกลือบนดินมากกว่า50%มีพื้นที่4,623ไร่บริเวณที่พบคราบเกลือบนผิวดิน10-50%มีพื้นที่10,463ไร่และบริเวณที่ได้รับผลกระทบจากเกลือน้อยกว่า1%มีพื้นที่281,441ไร่จากปัญหาดังกล่าวสถานีพัฒนาที่ดินอุดรธานีจึงได้ดําเนินโครงการพัฒนาพื้นที่ดินเค็มแบบบูรณาการในพื้นที่ลุ่มน้ําย่อยต.พังูอ.หนองหานจ.อุดรธานีดําเนินการตั้งแต่ปีพ.ศ. 2557- 2560รวมพื้นที่4,000ไร่แบ่งเป็น2กิจกรรมคือ1.กิจกรรมการควบคุมระดับน้ําใต้ดินเค็มและใต้ผิวดินและ2.กิจกรรมจัดทําระบบอนุรักษ์ดินและน้ําและปลูกไม้ยืนต้นเศรษฐกิจบนคันนาเพื่อเป็นต้นแบบการจัดการฟื้นฟูแก้ไขปัญหาดินเค็มในจ.อุดรธานีวัตถุประสงค์เพื่อแก้ไขปัญหาดินเค็มและป้องกันการแพร่กระจายดินเค็มรวมทั้งเพื่อพัฒนาการใช้ประโยชน์ที่ดินในพื้นที่ดินเค็มให้มีศักยภาพสามารถปลูกพืชเพื่อรักษาสภาพแวดล้อมเพิ่มผลผลิตพืชเพื่อการบริโภคและผลิตเป็นพืชเศรษฐกิจ
นอกจากนี้ได้มีการศึกษาและดําเนินงานวิจัยในพื้นที่โครงการโดยนําอินทรียวัตถุเช่นแกลบและขี้อ้อยมาช่วยแก้ไขปัญหาดังกล่าวก่อนการปลูกข้าวและสุ่มเก็บดินเพื่อนํามาวิเคราะห์หาธาตุอาหารพบว่าหลังจากมีการดําเนินการปรับปรุงบํารุงดินโดยการใช้อินทรียวัตถุและการปรับปรุงรูปแปลงนาทําให้เกษตรกรในพื้นที่ดังกล่าวสามารถปลูกข้าวได้และผลผลิตเพิ่มขึ้นจากเดิม30%และมีแนวโน้มเพิ่มขึ้นเรื่อยๆหากมีการดําเนินการปรับปรุงดินอย่างต่อเนื่องตลอดจนสามารถลดการใช้ปุ๋ยเคมีและลดต้นทุนการผลิตเกษตรกรสามารถพึ่งพาตนเองได้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงอุตสาหกรรม นำผู้บริหารกระทรวงฯ ลงพื้นที่หมู่บ้าน CIV ชุมชนบ้านวังหอน จ.นครศรีธรรมราช
วันพฤหัสบดีที่ 29 มีนาคม 2561
รัฐมนตรีช่วยว่าการกระทรวงอุตสาหกรรม นําผู้บริหารกระทรวงฯ ลงพื้นที่หมู่บ้าน CIV ชุมชนบ้านวังหอน จ.นครศรีธรรมราช
รัฐมนตรีช่วยว่าการกระทรวงอุตสาหกรรม นําผู้บริหารกระทรวงฯ ลงพื้นที่หมู่บ้าน CIV ชุมชนบ้านวังหอน จ.นครศรีธรรมราช
วันนี้ (29 มี.ค. 61) ดร.สมชาย หาญหิรัญ รัฐมนตรีช่วยว่าการอุตสาหกรรม เยี่ยมชมการพัฒนาหมู่บ้านอุตสาหกรรมสร้างสรรค์ หรือ หมู่บ้าน CIV (Creative Industry Village) ชุมชนบ้านวังหอน ต.วังอ่าง อ.ชะอวด จ.นครศรีธรรมราช ซึ่งเป็นชุมชนที่ได้รับการคัดเลือกจากจังหวัดให้เป็นหมู่บ้าน CIV โดยมีอัตลักษณ์ ต้นทุนทางสังคม วัฒนธรรม และธรรมชาติ เหมาะแก่การพัฒนาเป็นแหล่งท่องเที่ยว สร้างรายได้เข้าสู่ชุมชน โดยการลงพื้นที่ของรัฐมนตรีช่วยฯ พร้อมผู้บริหารกระทรวงอุตฯ มีนายวิษณุ ทับเที่ยง (อธิบดีกรมอุตสาหกรรมพื้นฐานและการเหมืองแร่) นายเอกภัทร วังสุวรรณ (รองเลขาธิการคณะกรรมการอ้อยและน้ําตาลทราย) อุตสาหกรรมจังหวัดนครศรีธรรมราช อุตสาหกรรมจังหวัดพื้นที่ใกล้เคียง ผู้อํานวยการศูนย์ส่งเสริมอุตสาหกรรมภาคที่ 10 ผู้บริหารและเจ้าหน้าที่กระทรวงอุตสาหกรรม โดยมีนายขจรเกียรติ รักพานิชมณี (รองผู้ว่าราชการจังหวัดฯ) พาณิชย์จังหวัด นายอําเภอ ผู้นําท่ัองถิ่น ให้การต้อนรับ
จุดเด่นของชุมชนวังหอน เป็นหมู่บ้านที่มีสมุนไพรขมิ้นที่ได้ชื่อว่าดีที่สุดในประเทศไทย สามารถนํามาต่อยอดเป็นผลิตภัณฑ์ชุมชนได้หลายอย่าง มีต้นกาแฟอายุร้อยปีที่ยังให้ผลผลิตรอให้นักท่องเที่ยวเข้ามาชิม เป็นชุมชนเกษตรปลอดสารพิษ มีแหล่งท่องเที่ยวทางวัฒนธรรมและธรรมชาติถึง 18 จุด เช่น ป่าต้นน้ํา น้ําตกหนานสวรรค์ ล่องแพบ้านวังหอน ไร่เพชรทับทิม เป็นต้น และที่สําคัญเป็นชุมชนที่มีความเข้มแข็ง ได้รับการสนับสนุนส่งเสริมจากภาครัฐและเอกชน โดยเฉพาะบิ๊กบราเธอร์ ในจังหวัด คือ บจก.ปูนซีเมนต์ไทย (ทุ่งสง) และ บมจ.ศรีตรังแอโกรอินดัสทรีส์ ที่ให้คําปรึกษา และสนับสนุนกิจกรรมของชุมชน
ซึ่งกิจกรรมชุมชนในวันนี้ท่านรัฐมนตรีช่วยว่าการฯ ได้เป็นประธานในการเปิดป้ายอาคารจุดบริการนักท่องเที่ยว ศาลา CIV-SCG มอบป้ายอาหารชุมชนปลอดภัย และมอบอุปกรณ์กีฬาให้กับโรงเรียนในชุมชน และเยี่ยมชมผลิตภัณฑ์และบริการของชุมชน โดยมอบหมายให้สํานักงานอุตสาหกรรมจังหวัดและกรมส่งเสริมอุตสาหกรรม เข้ามาช่วยชาวบ้านพัฒนาการออกแบบบรรจุภัณฑ์ ส่งเสริมความรู้ด้านการตลาด และด้านอื่นๆ ตามที่ชุมชนต้องการ เพื่อให้หมู่บ้าน CIV ชุมชนบ้านวังหอนพัฒนาตนเอง สร้างรายได้เข้าสู่ชนชน ตามนโยบายส่งเสริมเศรษฐกิจฐานรากของรัฐบาล
รัฐบาลไทย-ข่าวทำเนียบรัฐบาล-พิพิธภัณฑ์ธรรมชาติวิทยา อพวช. เปิดตัวกิจกรรม Research Show by Naturalist ประจำปี 2562 ในธีม Key You, Identify Me เพื่อกระตุ้นสังคมเห็นถึงความสำคัญของงานอนุกรมวิธาน และนักอนุกรมวิธา
วันอังคารที่ 18 ธันวาคม 2561
พิพิธภัณฑ์ธรรมชาติวิทยา อพวช. เปิดตัวกิจกรรม Research Show by Naturalist ประจําปี 2562 ในธีม Key You, Identify Me เพื่อกระตุ้นสังคมเห็นถึงความสําคัญของงานอนุกรมวิธาน และนักอนุกรมวิธา
อพวช. เปิดตัวกิจกรรม Research Show by Naturalist ประจําปี 2562 ในธีม Key You, Identify Me : จําแนก (ตัวเธอ) แยกแยะ (ตัวฉัน) เพื่อให้เยาวชนคนรุ่นใหม่ได้เห็นถึงความสําคัญของงานอนุกรมวิธาน
องค์การพิพิธภัณฑ์วิทยาศาสตร์แห่งชาติ (อพวช.) โดย พิพิธภัณฑ์ธรรมชาติวิทยา เปิดตัวกิจกรรม Research Show by Naturalist ประจําปี 2562 ในธีม Key You, Identify Me : จําแนก (ตัวเธอ) แยกแยะ (ตัวฉัน) เพื่อให้เยาวชนคนรุ่นใหม่ได้เห็นถึงความสําคัญของงานอนุกรมวิธาน ได้รู้จักวิธีการทํางานของ “นักอนุกรมวิธาน” และได้สัมผัส “เสน่ห์และความสุข” จากการเป็นนักอนุกรมวิธาน ผ่านนักธรรมชาติวิทยาทั้ง 16 คน ทุกวันเสาร์สัปดาห์แรกและเสาร์สัปดาห์ที่สามของทุกเดือน โดยจะเริ่มเปิดตัวครั้งแรกในเสาร์ที่ 5 มกราคม 2562 ณ พิพิธภัณฑ์ธรรมชาติวิทยา อพวช. คลองห้า ปทุมธานี และเสาร์สัปดาห์ที่ 4 ของเดือน ณ จัตุรัสวิทยาศาสตร์ อพวช. ชั้น 4 สามย่าน ติดตามรายละเอียดและสํารองที่นั่งได้ที่ Facebook พิพิธภัณฑ์ธรรมชาติวิทยา
16 ธ.ค. 2561 / กรุงเทพฯ – ผศ.ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ กล่าวว่า โครงการ Research Show by Naturalist ภายใต้พิพิธภัณฑ์ธรรมชาติวิทยา อพวช. เป็นโครงการที่จัดมาอย่างต่อเนื่องเป็นปีที่ 3 ตั้งแต่ปี พ.ศ. 2558 เป็นต้นมา ซึ่งจะมีการเปลี่ยนธีมไปในแต่ละปี เพื่อหวังสร้างแรงบันดาลใจให้กับเยาวชนให้หันมาสนใจงานด้านวิทยาศาสตร์ ธรรมชาติวิทยา รวมทั้งเกิดความหวงแหนในทรัพยากรธรรมชาติมากยิ่งขึ้น
สําหรับธีมในปีนี้นําเสนอในเรื่อง Key You, Identify Me : จําแนก (ตัวเธอ) แยกแยะ (ตัวฉัน) เพื่อให้เยาวชนคนรุ่นใหม่ได้เห็นถึงความสําคัญของงานอนุกรมวิธาน ได้รู้จักวิธีการทํางานของ “นักอนุกรมวิธาน” และได้สัมผัส “เสน่ห์และความสุข” จากการเป็นนักอนุกรมวิธาน ผ่านนักธรรมชาติวิทยามากถึง 16 คน ทั้งจากพิพิธภัณฑ์ธรรมชาติวิทยา อพวช., มหาวิทยาลัยเชียงใหม่, มหาวิทยาลัยบูรพา, มหาวิทยาลัยเกษตรศาสตร์ และมหาวิทยาลัยสงขลานครินทร์ จะมาถ่ายทอดเรื่องราว ความรู้ ความน่าสนใจ ที่เกี่ยวกับธรรมชาติ สิ่งมีชีวิต จากงานวิจัยและประสบการณ์การทํางานของแต่ละคนให้ผู้เข้าร่วมกิจกรรมได้รับทราบ อาทิ ความรู้ด้าน Lord Butterfly หรือ ผีเสื้อ ความรู้ด้าน Snail Wife หรือ หอยทาก ความรู้ด้าน Feather Man หรือ นก ความรู้ด้าน Princess Echino หรือ สัตว์ผิวหนาม ความรู้ด้าน Algae Girl หรือ สาหร่าย ความรู้ด้าน Bat Boy หรือ ค้างคาว ความรู้ด้าน Mask Tiger หรือ เสือ ความรู้ด้าน Captain Pincer หรือ ปู (ก้ามดาบ) ความรู้ด้าน Queen Coral หรือ ปะการัง ความรู้ด้าน Mr. Tree หรือ ต้นไม้ ความรู้ด้าน Snake Guy หรือ งู ความรู้ด้าน Shark Boy หรือ ฉลาม ความรู้ด้าน Crabby Girl หรือ ปู ความรู้ด้าน Mr. Moss หรือ มอส ความรู้ด้าน Ms. Amphipod หรือ กุ้งเต้น และ ความรู้ด้าน Mr. Bone หรือ กระดูก
ทั้งนี้ สําหรับผู้สนใจเข้าร่วมกิจกรรม Research Show by Naturalist ประจําปี 2562 ในธีม Key You, Identify Me : จําแนก (ตัวเธอ) แยกแยะ (ตัวฉัน) สามารถติดตามรายละเอียดและสํารองที่นั่ง ได้ที่ Facebook พิพิธภัณฑ์ธรรมชาติวิทยา สอบถาม โทร 02 577 9999 ต่อ 1508, 1513
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ ลงพื้นที่ จ.ชลบุรี ติดตามกรณีกลุ่มผู้ประกอบการร้องเรียนการเช่าพื้นที่ธรณีสงฆ์ และตรวจสอบการจำหน่ายวัตถุมงคลราคาสูงแก่นักท่องเที่ยว
วันพุธที่ 20 พฤศจิกายน 2562
รมต.นร. นายเทวัญ ฯ ลงพื้นที่ จ.ชลบุรี ติดตามกรณีกลุ่มผู้ประกอบการร้องเรียนการเช่าพื้นที่ธรณีสงฆ์ และตรวจสอบการจําหน่ายวัตถุมงคลราคาสูงแก่นักท่องเที่ยว
รมต.นร. นายเทวัญ ฯ ลงพื้นที่ จ.ชลบุรี ติดตามกรณีกลุ่มผู้ประกอบการร้องเรียนการเช่าพื้นที่ธรณีสงฆ์ และตรวจสอบการจําหน่ายวัตถุมงคลราคาสูงแก่นักท่องเที่ยว
วันนี้ (19 พฤศจิกายน 2562) นายเทวัญ ลิปตพัลลภ รัฐมนตรีประจําสํานักนายกรัฐมนตรี พล.ต.ต.ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค (สคบ.) นายสิปป์บวร แก้วงาม ผู้ตรวจราชการสํานักงานพระพุทธศาสนาแห่งชาติ และ นายกิตติศักดิ์ หาญกล้า ผู้อํานวยการสํานักประชาสัมพันธ์เขต 7 ลงพื้นที่ จ.ชลบุรี ติดตามการแก้ไขปัญหาที่ชาวบ้านในพื้นที่ร้องเรียนกรณีวัดอรัญญิกาวาส ต.บ้านสวน อ.เมืองชลบุรี จ.ชลบุรี และกรณีวัดหนองเกตุใหญ่ อ.บางละมุง จ.ชลบุรี โดยประชุมร่วมกับนายภัครธรณ์ เทียนไชย ผู้ว่าราชการจังหวัดชลบุรี และชาวบ้านที่ได้รับความเดือดร้อนจากกรณีดังกล่าว
กรณีวัดอรัญญิกาวาส ซึ่งมีที่ตั้งอยู่ที่หมู่ที่ 3 ต.บ้านสวน อ.เมืองชลบุรี จ.ชลบุรี ได้ให้เช่าที่ธรณีสงฆ์ โฉนดที่ดินเลขที่ 901 ในเนื้อที่ซึ่งรวมอาคารและสิ่งปลูกสร้างทั้งหมด ทั้งนี้ ผู้เช่าซึ่งเคยประกอบธุรกิจในที่ดินแปลงดังกล่าวได้ร้องเรียนขอความเป็นธรรมกรณีค่าเช่าที่สูงกว่าเดิม เนื่องจากวัดอรัญญิกาวาสได้เปิดโอกาสให้ผู้รับมอบอํานาจดําเนินการเช่าที่ดินพร้อมอาคารในราคาที่ถูก และได้ให้บริษัท จีดี โปรเกส จํากัด มาเช่าต่อจากผู้รับมอบอํานาจในราคาที่ไม่เปิดเผย และได้ให้ผู้ประกอบการเช่าในราคาที่สูง พบว่ามีผู้เช่าจํานวน 4 รายไม่เห็นด้วยกับราคาที่เรียกเก็บ จากผู้เช่าทั้งหมด 51 ราย
โอกาสนี้ รัฐมนตรีประจําสํานักนายกรัฐมนตรีได้นําคณะลงพื้นที่ตรวจสอบสถานที่ตามที่ประชาชนได้ร้องเรียนพบว่า บริเวณดังกล่าวกําลังดําเนินการก่อสร้างอาคาร The New Forum Plaza ซึ่งตั้งอยุ่บนพื้นที่ธรณีสงฆ์ของวัดอรัญญิกาวาส โดยพื้นที่โดยรอบเป็นร้านค้าของกลุ่มผู้ประกอบการที่เช่าพื้นที่อยู่เดิม
รัฐบาลไทย-ข่าวทำเนียบรัฐบาล-รัฐบาลพัฒนาคุณภาพชีวิตและความเป็นของอยู่ประชาชน
วันพฤหัสบดีที่ 8 มิถุนายน 2560
รัฐบาลพัฒนาคุณภาพชีวิตและความเป็นของอยู่ประชาชน
เพื่อให้ประชาชนคนไทยทุกคน ดํารงชีวิตอย่างมีความสุข
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการพัฒนาคุณภาพชีวิตและความเป็นอยู่ของประชาชนในหลากหลายด้าน เช่น สร้างความปลอดภัยในสังคม ขจัดปัญหายาเสพติดและผู้มีอิทธิพล จัดระเบียบที่สาธารณะทั้งชายหาด ทางเท้า ชุมชนริมคลอง เช่น สะพานเหล็ก ท่าพระจันทร์ ชุมชนริมคลองลาดพร้าวและคลองบางซื่อ และกําลังดําเนินการฟื้นฟูชุมชนดินแดงให้แล้วเสร็จโดยเร็ว นอกจากนี้ ยังส่งเสริมการออมผ่านกองทุนการออมแห่งชาติ เพื่อให้ประชาชนมีเงินบํานาญไว้ใช้หลังเกษียณ พักชําระหนี้และปรับโครงสร้างหนี้ให้แก่เกษตรกรและผู้มีรายได้น้อย ตลอดจนการเพิ่มโอกาสการเข้าถึงบริการสาธารณสุข เช่น ส่งเสริมการผลิตยาและวัคซีนภายในประเทศ เพื่อให้คนไทยทุกระดับได้รับการดูแลอย่างเสมอภาคเท่าเทียมกันตามนโยบายของรัฐบาล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. ร่วมประชุมคณะกรรมการระดับชาติเพื่อเตรียมการจัดการประชุมสุดยอดอาเซียนและการประชุมที่เกี่ยวข้องในช่วงที่ไทยดำรงตำแหน่งประธานอาเซียน ปี 2562 ครั้งที่ 3/2562
วันศุกร์ที่ 25 ตุลาคม 2562
ทส. ร่วมประชุมคณะกรรมการระดับชาติเพื่อเตรียมการจัดการประชุมสุดยอดอาเซียนและการประชุมที่เกี่ยวข้องในช่วงที่ไทยดํารงตําแหน่งประธานอาเซียน ปี 2562 ครั้งที่ 3/2562
ทส. ร่วมประชุมคณะกรรมการระดับชาติเพื่อเตรียมการจัดการประชุมสุดยอดอาเซียนและการประชุมที่เกี่ยวข้องในช่วงที่ไทยดํารงตําแหน่งประธานอาเซียน ปี 2562 ครั้งที่ 3/2562
ทส. ร่วมประชุมคณะกรรมการระดับชาติเพื่อเตรียมการจัดการประชุมสุดยอดอาเซียนและการประชุมที่เกี่ยวข้องในช่วงที่ไทยดํารงตําแหน่งประธานอาเซียน ปี 2562 ครั้งที่ 3/2562
วันนี้ (25 ตุลาคม 2562) ณ ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และนางอัษฎาพร ไกรพานนท์ รองปลัดกระทรวงทรัพยากรธรรมชาติและสิ่งแวดล้อม ร่วมประชุมคณะกรรมการระดับชาติเพื่อเตรียมการจัดประชุมสุดยอดอาเซียนและการประชุมที่เกี่ยวข้อง ในช่วงที่ไทยดํารงตําแหน่งประธานอาเซียน ปี 2562 ครั้งที่ 3/2562 โดยมี พลเอก ประยุทธ์ จันทร์โอชา นายกรัฐมนตรีเป็นประธานการประชุมฯ ณ ตึกภักดีบดินทร์ ทําเนียบรัฐบาล
รัฐบาลไทย-ข่าวทำเนียบรัฐบาล-‘บิ๊กบี้’ สั่ง ‘ฟัน’ ขรก. ทุจริต
วันจันทร์ที่ 25 กันยายน 2560
‘บิ๊กบี้’ สั่ง ‘ฟัน’ ขรก. ทุจริต
รมว.แรงงาน  ฮึ่ม หากพบเจ้าหน้าที่กระทรวงแรงงานทุจริตพิสูจน์ต่างด้าว จะลงโทษอย่างเด็ดขาด  อธิบดี กกจ. ชี้แจง เมียนมาเปิดศูนย์พิสูจน์สัญชาติฯ ครบ 9 แห่ง  คาดว่าจะดําเนินการออกใบอนุญาตทํางาน เสร็จทันภายใน 31 ธ.ค. 60 นี้ แน่นอน
วันนี้ (25 ก.ย. 60) พล.อ.ศิริชัย ดิษฐกุล รัฐมนตรีว่าการกระทรวงแรงงาน เปิดเผยว่า ตามที่กระทรวงแรงงาน ได้อํานวยความสะดวกในการออกใบอนุญาตทํางานให้แก่ลูกจ้างต่างด้าว 3 สัญชาติ ที่ทํางานกับนายจ้างแบบผิดกฎหมาย ในระยะผ่อนผันถึง 31 ธ.ค. 60 โดยตกลงกับประเทศต้นทาง โดยเฉพาะกับเมียนมา
ให้เข้ามาดําเนินการพิสูจน์สัญชาติในไทย เพื่อออกเอกสารรับรองบุคคล (Certificate of Identity: CI) เป็นการช่วยมิให้แรงงานต่างด้าวต้องเดินทางกลับไปทําหนังสือเดินทางที่ประเทศของตน แต่สามารถไปใช้บริการได้ที่ศูนย์พิสูจน์สัญชาติเมียนมา รวมทั้งหมด 9 แห่ง ได้แก่ จังหวัดเชียงราย เชียงใหม่ ตาก นครสวรรค์ สมุทรปราการ สมุทรสาคร (2 ศูนย์) ระนอง และสงขลา และฝ่ายไทยได้ร่วมกันจัดตั้งศูนย์ OSS (One Stop Service) ใกล้ๆ กับศูนย์พิสูจน์สัญชาติ ประกอบด้วยสํานักงานตรวจคนเข้าเมืองเพื่อตรวจลงตราวีซ่า กระทรวงสาธารณสุขตรวจสุขภาพและทําประกันสุขภาพ และกรมการจัดหางานอนุญาตทํางานตามลําดับ ปรากฏว่าในระยะนี้ ได้มีกระแสข่าวการมีนายหน้าออกมาให้บริการโดยเรียกรับเงินจากนายจ้างและอ้างการอํานวยความสะดวกเพื่อความรวดเร็ว ทําให้เกิดข้อกังขาถึงการทุจริตโดยการเรียกรับผลประโยชน์ของเจ้าหน้าที่ จึงได้กําชับและเน้นย้ําให้อธิบดีกรมการจัดหางาน ดําเนินการลงโทษอย่างเด็ดขาด หากตรวจพบว่ามีเจ้าหน้าที่ของกระทรวงแรงงานมีการทุจริตเกิดขึ้น
ทางด้าน นายวรานนท์ ปีติวรรณ อธิบดีกรมการจัดหางาน ให้ข้อมูลเพิ่มเติมว่า ขณะนี้ทางการเมียนมา ได้มาจัดตั้ง ศูนย์บริการเพื่อการทํางานของคนต่างด้าวสัญชาติเมียนมา/ศูนย์บริการเบ็ดเสร็จ (One Stop Service) ครบทั้ง 9 แห่งแล้ว สามารถดําเนินการพิสูจน์สัญชาติลูกจ้างต่างด้าวได้ประมาณ 800 คน/ศูนย์ ซึ่งคาดว่าการพิสูจน์สัญชาติและออกใบอนุญาตทํางาน จะแล้วเสร็จทันภายใน 31 ธ.ค. 60 นี้ ตามที่กําหนดไว้อย่างแน่นอน พร้อมกันนี้ ยังได้ขอความร่วมมือนายจ้างและลูกจ้างที่ไปดําเนินการพิสูจน์สัญชาติให้อดทน หากไม่ได้รับความสะดวกในระยะนี้ด้วย และขอยืนยันและเน้นย้ําว่า ข้าราชการและเจ้าหน้าที่ของกระทรวงแรงงานจะไม่มีการแสวงหาประโยชน์จากเรื่องนี้ เพราะกําหนดการลงโทษไว้อย่างเด็ดขาด ซึ่งหากพบเบาะแสสามารถแจ้งผ่านทางศูนย์ปราบปรามการทุจริตของ คสช. ในหน่วยทหาร หรือ ศูนย์รับเรื่องร้องทุกข์กระทรวงแรงงาน โทรศัพท์ 0 2232 1467
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
25 กันยายน 2560